Maratón en os Chuegos Olimpicos d'Atenas 1896

A maratón en os Chuegos Olimpicos d'Atenas 1896 estió una cursa que fació parte d'o programa de l'Atletismo en os Chuegos Olimpicos de 1896. A competición se fació 10 d'abril de 1896, y pa esta preba encara no i heba una distancia oficial fixada per lo que en esta edición los atletas recorrioron una distancia aproximada de 40 km dende a ciudat de Maratón dica arribar a la meta que yera situada en o Estadio Panathinaiko d'Atenas. A cursa en fer-se en horas de calor fació una estrafalla entre los atletas per la calor que feba habendo d'abandonar muitos d'éls. Tot y en estar la primera maratón en uns Chuegos Olimpicos a lo no haber una distancia fixada oficialment no s'establió garra récord olimpico.

En ista edición no habió cursa femenina.

Ista cursa estió inspirada en a falordia d'o soldau griego dito Filipides (u Fidipides, seguntes as fuents), que en l'anyo 490 aC morió de fatiga dimpués de correr dende a ciudat de Maratón dica Atenas t'anunciar a victoria de l'exercito griego sobre os persas en a batalla de Maratón.

 Medallero 
 Oro Archent Bronce 20px|Grecia Spiridon Louis 20px|Grecia Kharilaos Vasilakos 20px|Hongria Gyula Kellner

 Formato de competición 
A primera cursa de maratón en unos Chuegos Olimpicos se fació o 10 d'abril de 1896, bi heba inscritos 25 corredors pero finalment encomenzaron a preba 17 atletas cuan o coronel Papadiamantopoulos dió a surtida dende a ciudat de Maratón a las 14:00. Os atletas recorrioron una distancia aproximada de 40 km dica arribar a la meta que yera situada en o Estadio Panathinaiko d'Atenas.

 Desarrollo d'a cursa 
En primeras y dica o km 20 o francés Albin Lermusiaux estió en a davantera d'a cursa, perseguiu por Teddy Flack, Arthur Blake y Gyula Kellner, en a meya cursa o griego Spiridon Louis yera 6eno y os participants prencipiaban a retirar-se por a calor, y a pols d'os camins. Arthur Blake se retiró en o km 23 y poco dimpués Teddy Flack yera o primer d'a cursa cuan abanzó a Lermisiaux qui acabó extenuau y se retiró en o km 32, en o mesmo km a on Spiridon acazó a Teddy Flack ta o primer puesto. Corrioron chuntos 5 km mes de cursa dica Ambelokipi a on Spiridon se quedó solo, en arribar en a zaguerias d'a cursa, amán d'Atenas, Flack se retiró. En l'arribada a l'estadio Spiridon, yera primer y o prencipe hereu Nicholas y o prencipe Georgios facioron os zaguers metros con él. Finalment aconsiguió o primer puesto y a medalla d'oro, Kharilaos Vasilakos arribó segundo y estió medalla d'archent, Spiridon Belokas (tamién) griego estió tercero en a meta, pero una reclamación de l'hongaro Gyula Kellner amostró que heba feito parti d'a cursa en un carro, Belokas reconoixió a trampa y finalment a medalla de bronce estió ta l'hongaro.

 Clasificación 
200px|thumb|dreita|Spyridon Louis ganador d'a cursa.
 DNF = No finalizó a preba.
 DSQ = Descalificau.

 Puesto Atleta Tiempo Oro|16px  20px|Grecia Spiridon Louis 2h 58' 50" Archent|16px  20px|Grecia Kharilaos Vasilakos 3h 06' 03" Bronce|16px  20px|Hongria Gyula Kellner 3h 06' 35" 4  20px|Grecia Ioannis Vrettos desconoixiu 5  20px|Grecia Eleitherios Papasimeon desconoixiu 6  20px|Grecia Dimitrios Deligiannis desconoixiu 7  20px|Grecia Evangelos Gerakeris desconoixiu 8  20px|Grecia Stamatios Masouris desconoixiu 9  20px|Grecia Sokratis Lagoudakis desconoixiu –  20px|Australia Teddy Flack DNF (37 km) 20px|Francia Albin Lermusiaux DNF (32 km) 20px|Grecia Ioannis Lavrentis DNF (24 km) 20px|Grecia Georgios Grigoriou DNF (24 km) 20px|Estats Units Arthur Blake DNF (23 km) 20px|Grecia Ilias Kafetzis DNF (9 km) 20px|Grecia Dimitrios Khristopoulos DNF DSQ 20px|Grecia Spiridon Belokas 3h 06' 30"

 Vinclos externos 
  A maratón en os Chuegos Olimpicos d'Atenas 1896.

Categoría:Atletismo en os Chuegos Olimpicos de 1896
Categoría:Maratón en os Chuegos Olimpicos